Lobengula Khumalo (1845–1894) was die tweede en laaste koning van die Ndebele (ook bekend as die Matabeles). Hy was die seun van Silkaats, in ongeveer 1836 by 'n minderwaardige vrou gebore. As gevolg van Nkulumane se poging om die troon te bekom (sy ouer halfbroer, ook Kuruman genoem) is Lobengula, die seun, byna deur sy vader doodgemaak. Hy word egter weggesmokkel.
In 1868 volg hy Silkaats op, beëindig 'n rebellie en bou sy stat by Gubuluwayo, naby die huidige Buluwayo.
Lewe in Bulawayo teen ongeveer 1900
Ten spyte van heelwat barbaarse karaktertrekke, het Lobengula tog ook oor goeie deugde beskik en was hy jagters, handelaars en ander blankes wat na sy kraal gekom het, baie goedgesind.
Na 'n besoek van eerwaarde J.S. Moffat het hy in 1886 'n ooreenkoms gesluit waarvolens hy sekere regte aan die Britse owerhede toegestaan het. Dit word in 1888 gevolg met die vergunning van die beroemde Konsessie aan C.D. Rudd.
Hy kom in botsing met die magte van die Chartered Company. Later probeer hy om sy gesag ten opsigte van die Masjonas te herstel, maar dit loop in 1893 uit op die Matebele-oorlog en hy word verslaan en uit sy stat verdryf.
Lobengula is in 1894 iewers in die bosse langs die Zambezirivier oorlede.
Ontsluit van "http://af.wikipedia.org/w/index.php?title=Lobengula&oldid=1143522"	Kategorieë: ZoeloesGeskiedenis van Zimbabwe	Navigasie-keuseskerm
Die bladsy is laas op 10 Maart 2013 om 22:20 bygewerk.